Borràs, Vergés i Jordà agafen el relleu de Puig, Comín i Serret i asseguren que la seva veu no s'apagarà
Laura Borràs, Alba Vergés i Teresa Jordà han agafat aquest dimarts el relleu de les conselleries de Cultura, Salut i Agricultura, respectivament. En un acte conjunt a Brussel·les, les tres conselleres han comparegut juntament amb els seus predecessors en el càrrec, Lluís Puig, Toni Comín i Meritxell Serret, per agrair-los la seva tasca, transmetre'ls l''honor' d'agafar-ne el relleu i assegurar que 'la seva veu no s'apagarà'. 'Això que estem fent avui no hauria d'haver passat mai', ha defensat Jordà destacant que Serret hauria de ser 'a casa'. 'Som aquí com a conseqüència de la repressió política de l'estat espanyol', ha recordat Vergés. 'Sé del cert que ni apagaran la veu del conseller Comín, ni la meva, ni dels que són a la presó o els que han anat a l'exili'. Les noves conselleres també han posat èmfasi en la 'necessitat' que Catalunya disposés d'un govern després de mesos d'intervenció pel 155.
Què necessita Catalunya després del 155 segons les noves conselleres?
un govern